CELEX: 22016D1797
Language: ro
Date: 2016-09-15 00:00:00
Title: Decizia nr. 1/2016 a Comitetului mixt de implementare instituit prin Acordul de parteneriat voluntar între Uniunea Europeană, pe de o parte, și Republica Indonezia, pe de altă parte din 15 septembrie 2016 privind data de la care se aplică regimul de licențe privind asigurarea respectării legislației în domeniul forestier, guvernanța și schimburile comerciale (FLEGT) [2016/1797]

11.10.2016   
            
            
               RO
            
            
               Jurnalul Oficial al Uniunii Europene
            
            
               L 274/62
            
         Decizia nr. 1/2016 a Comitetului mixt de implementare instituit prin Acordul de parteneriat voluntar între Uniunea Europeană, pe de o parte, și Republica Indonezia, pe de altă parte
   din 15 septembrie 2016
   privind data de la care se aplică regimul de licențe privind asigurarea respectării legislației în domeniul forestier, guvernanța și schimburile comerciale (FLEGT) [2016/1797]
   COMITETUL MIXT DE IMPLEMENTARE,
   având în vedere Acordul de parteneriat voluntar între Uniunea Europeană și Republica Indonezia (denumit în continuare „acordul”), care, în urma ratificării de către părți, a intrat în vigoare la 1 mai 2014,
   întrucât:
   
               (1)
            
            
               Acordul prevede la articolul 14 alineatul (5) litera (e) că Comitetul mixt de implementare (CMI) convine cu privire la data de la care va începe să funcționeze regimul de licențe FLEGT, după o evaluare a funcționării sistemului indonezian de asigurare a legalității lemnului (SALL) pe baza criteriilor stabilite în anexa VIII.
            
         
               (2)
            
            
               În urma unei evaluări independente a SALL indonezian, s-a ajuns la concluzia că acesta este un sistem robust și îndeplinește criteriile pentru evaluarea bunei sale funcționări stabilite în anexa VIII la acord.
            
         
               (3)
            
            
               Cele două părți și-au finalizat procedurile interne și și-au notificat una alteia, prin intermediul CMI, disponibilitatea de a începe aplicarea regimului de licențe FLEGT.
            
         
               (4)
            
            
               CMI va continua să monitorizeze punerea în aplicare a acordului, iar părțile au identificat acțiunile comune cărora trebuie să li se acorde prioritate în cursul anului 2017 pentru a asigura punerea în aplicare eficientă a acordului,
            
         DECIDE:
   Articolul 1
   Regimul de licențe FLEGT se aplică de la 15 noiembrie 2016.
   Articolul 2
   Prezenta decizie se redactează în dublu exemplar în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și indoneziană, fiecare text fiind autentic. În cazul unor divergențe de interpretare, prevalează textul în limba engleză.
   Articolul 3
   Prezenta decizie intră în vigoare la 15 noiembrie 2016.
   
      Adoptată la Yogyakarta, Indonezia, 15 septembrie 2016.
      
         
            Pentru Republica Indonezia
         
         IB Putera PARTHAMA, PhD.
         
            Director general Gestionarea Durabilă a Pădurilor, Ministerul Mediului și Silviculturii, Indonezia
         
      
      
         
            Pentru Uniunea Europeană
         
         Charles-Michel GEURTS
         
            Șef-adjunct misiune
         
         
            Delegația UE în Indonezia și Brunei